hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fr hu hu hu hu en hu hu hu en
THAIFÖLD | INFO                                                            KETTESBEN | GYEREKEKKEL | BARÁTOKKAL
THAIFÖLD - A MOSOLY ORSZÁGA
Thaiföld talán a legismerősebben csengő név Délkelet-Ázsiában. A „mosolyok országát” évtizedek óta utazók- és főként trópusi pihenésre vágyók milliói keresik fel. A legtöbben az örökké pulzáló világvárosra, Bangkokra vetnek csak rövid pillantást, majd egy tengerpart közelében pihennek.
Thaiföld azonban ennél lényegesen több és gondos tervezéssel a legszebb délkelet-ázsiai élményeket kínálja. A vidéki Thaiföld zsúfoltságtól mentes természeti (pl. Khao Yai) és kulturális (pl. Ayutthaya) világörökségi helyszíneket rejt. Az egykori Sziám hangulatához közelebb kerülhetünk ha a thaiok és elődeik ősi templomcsodáit a zöldellő rizsföldek (pl. Sukhothai) vagy trópusi erdők (pl. Si Satchanalai) „díszletei” között fedezzük fel.
Thaiföld nagy része még ma is gyermekien bájos: a keleti meséket és a dicső múlt hangulatát idézik a romvárosok, a mosolygó Buddha-szobrokat rejtő templomok, az ezer színben tündöklő szentélyek és ódon fatemplomok. Megható élmény bepillantani egy – a globális zajoktól távoli – Buddhista kolostor esti imájára (pl. Chiang Mai vidékén).
A trópusi természetre kíváncsi utazók érintetlen, hatalmas nemzeti parkokat fedezhetnek fel elefánthátról vagy bambusztutajról. A dzsungelben romantikus, folyón úszó szállásunk vagy kényelmes erdei bungalónk lehet bázisunk.
A thaiföldi tengerpartok a világ legjobbjai közé tartoznak: Phuket a búvárkodás szerelmeseinek és mozgalmasabb partokat keresőknek ideális, míg Samui, Phangan és Chang szigete a nyugodtabb, pálmafás pihenések legjobbjai. Thaiföld fővárosa, Bangkok népszerűségének és elhelyezkedésének köszönhetően rendkívüli utazási csomóponttá fejlődött. Számtalan útvonalon nagyon kedvező árú repülőkkel juthatunk el a szomszédos országokba. Éppen ezért thaiföldi – hosszabb, rövidebb – terveinkhez könnyen kapcsolhatunk burmai, laoszi vagy kambodzsai utazást.
Legjobb infrastruktura a térségben
Trópusi hegyvidék csodás túrákkal
A buddhista vidéki hangulat
minőségi szállások széles választéka
ökoprogramok (dzsungel, nemzeti parkok)
kalandprogramok (rafting, vitorlás, búvár)
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours